༧ཀུན་གཟིགས་པཎ་ཆེན་ཚང་གིས་གྲངས་ཀ་ལས་སྤུས་ཀ་གཙོ་ཞེས་གསུངས་པ་ལྟར་དགོན་སྡེའི་དོ་དམ་པ་དང་དགོན་དཔོན་རྣམ་པ་ཚོས།འདུལ་བའི་བསྟན་པ་མེད་ན་སངས་ཀྱི་བསྟན་པ་མེད་པའི་གནད་འགག་སེམས་ལ་ཉར་ནས།འདུལ་བའི་བཅས་ཁྲིམས་ལག་ལེན་གནད་དུ་ཁེལ་བ་ཞིག་གཏོང་རན་ལ་ཐོན་འདུགམ་ཟད།རང་ཉིད་ནས་འགོ་བརྩམས་ཏེ་ཕྱོགས་ཞེན་དང་མཁྲེགས་འཛིན་མེད་པར།འདུལ་བའི་བསྟན་པ་དག་ཐེར་གྱི་ཆེད་དུ་མཐོང་ཐོས་ཀྱི་ཡུལ་དུ་གྱུར་བའི་ཁྲིམས་འགལ་པ་དག་ཕྱིར་ཕུད་པ་དང་།རྣམ་དཔྱོད་དང་སྲུང་སེམས་ལྡན་པའི་སྐྱེ་བོ་མང་པོར་བསླབ་པ་སྦྱིན་པའི་ལས་ལ་འབད་པར་འཚལ།དེ་ནི་འདུལ་བའི་བསྟན་པ་ལ་བསྲེ་སླད་མི་ཤོར་བ་དང་སངས་ཀྱི་བསྟན་པ་རིང་དུ་གནས་པའི་ཐབས་ལམ་གྱི་གོ་རིམ་ཞིག་ཡིན་ནོ།།